ai4bharat/Pralekha huggingface dataset:
युवा कार्यक्रम एवं खेल मंत्रालय
फिट इंडिया मिशन, विधि एवं न्याय मंत्रालय के साथ अंतर-मंत्रालय, बार व बेंच बैडमिंटन चैम्पियनशिप का समर्थन करेगा
फिटनेस का नया मानदंड स्थापित करने के लिये फिट इंडिया मिशन, विधि एवं न्याय मंत्रालय के साथ अपनी तरह के पहले अंतर-मंत्रालय, बार व बेंच बैडमिंटन चैम्पियनशिप का आयोजन कर रहा है। इसमें सभी मंत्री, न्यायाधीश और वकील तथा अन्य हिस्सा लेंगे।
दो दिवसीय कार्यक्रम 17 सितंबर को दिल्ली के त्यागराज खेल परिसर में शुरू होगा। कार्यक्रम में केंद्रीय विधि एवं न्याय मंत्री श्री किरेन रिजिजू, विदेश मंत्री श्री एस. जयशंकर और युवा कार्य एवं खेल मंत्री श्री अनुराग सिंह ठाकुर सम्मिलित होंगे।
कार्यक्रम की अभिकल्पना पूर्व बैडमिंटन खिलाड़ी अबन्तिका डेका ने की है, जिसमें विधि एवं न्याय मंत्रालय और फिट इंडिया सहयोग कर रहे हैं। कार्यक्रम के बारे सुश्री डेका ने कहा, “अपने प्रोफेशनल करियर के बाद, मैं अब भी खेलों को जारी रखना चाहती हूं। फिट इंडिया मूवमेंट के जरिये फिटनेस के बारे में जागरूकता पैदा करने के विषय में हमारे माननीय प्रधानमंत्री की परिकल्पना ने मुझे इस कार्यक्रम की रूपरेखा तैयार करने के लिए प्रेरित किया। इससे जीवन के सभी वर्ग के लोगों को खेल और फिटनेस गतिविधियों में हिस्सा लेने का प्रोत्साहन मिलेगा। इस श्रृंखला में हम इसी तरह के कार्यक्रम अन्य मंत्रालयों के साथ भी करेंगे।” सुश्री डेका राष्ट्रीय डोपिंग रोधी एजेंसी की सदस्य भी हैं।
कार्यक्रम में न्याय क्षेत्र की कई जानी-मानी हस्तियां हिस्सा लेंगी, जिनमें भारत के सॉलीसिटर जनरल श्री तुषार मेहता, न्यायमूर्ति श्री विक्रम नाथ, सुप्रीम कोर्ट बार एसोसियेशन के अध्यक्ष श्री विकास सिंह, विधि एवं न्याय मंत्रालय की संयुक्त सचिव डॉ. अंजू राठी राणा, डालमिया भारत लिमिटेड के महानिदेशक व सीईओ श्री सिंघी और अन्य शामिल हैं।
नवीन एवं नवीकरणीय ऊर्जा मंत्रालय
भारत ने 100 गीगावॉट की स्थापित अक्षय ऊर्जा क्षमता का महत्वपूर्ण पड़ाव प्राप्त किया
भारत में कुल स्थापित अक्षय ऊर्जा क्षमता, बड़ी जलविद्युत परियोजनाओं को छोड़कर, 100 गीगावॉट के महत्वपूर्ण पड़ाव को पार गई है। भारत आज स्थापित अक्षय ऊर्जा क्षमता के मामले में विश्व में चौथे स्थान पर, सौर ऊर्जा में पांचवें और पवन ऊर्जा में चौथे स्थान पर है।
अक्षय ऊर्जा के क्षेत्र में भारत ने अपने लिए महत्वाकांक्षी लक्ष्य निर्धारित किए हैं, जिन्हें हासिल करने के लिए नवीन और नवीकरणीय ऊर्जा मंत्रालय प्रतिबद्ध है।
जबकि 100 गीगावॉट की क्षमता स्थापित की जा चुकी है, 50 गीगावॉट क्षमता स्थापित करने का काम जारी है, और 27 गीगावॉट के लिए निविदा की प्रक्रिया चल रही है। भारत ने 2030 तक 450 गीगावॉट अक्षय ऊर्जा क्षमता स्थापित करने की अपनी महत्वाकांक्षा को भी बढ़ा दिया है। यदि बड़ी जलविद्युत परियोजनाओं को शामिल कर लिया जाए तो स्थापित अक्षय ऊर्जा क्षमता 146 गीगावॉट बढ़ जाती है।
100 गीगावॉट की स्थापित अक्षय ऊर्जा क्षमता की उपलब्धि, 2030 तक 450 गीगावॉट के अपने लक्ष्य को पाने की दिशा में भारत की यात्रा का एक महत्वपूर्ण पड़ाव है। केंद्रीय ऊर्जा और नवीन एवं नवीकरणीय ऊर्जा मंत्री श्री आर. के. सिंह ने इस अवसर पर ट्वीट भी किया।
प्रधानमंत्री कार्यालय
संसद के मानसून सत्र की शुरुआत में प्रधानमंत्री के संबोधन का मूल पाठ
नमस्कार साथियों,
एक लंबे अंतराल के बाद आज आप सबके दर्शन हो रहे हैं। आप सब कुशल हैं ना? कोई संकट तो नहीं आया ना आपके परिवार में भी? चलिए ईश्वर आपको सलामत रखे।
एक विशिष्ट वातावरण में संसद का सत्र आज प्रारंभ हो रहा है। कोरोना भी है, कर्तव्य भी है और सभी सांसदों ने कर्तव्य का रास्ता चुना है। मैं सभी सांसदों को इस पहल के लिए बधाई देता हूं, अभिनंदन करता हूं और धन्यवाद भी करता हूं।
बजट सत्र समय से पहले ही रोकना पड़ा था। इस बार भी दिन में दो बार, एक बार राज्यसभा एक बार लोकसभा, समय भी बदलना पड़ा है। Saturday, Sunday भी इस बार केंसिल कर दिया गया है। लेकिन सभी सदस्यों ने इस बात को भी स्वीकार किया है, स्वागत किया है और कर्तव्य पथ पर आगे बढ़ने का फैसला किया है।
इस सत्र में कई महत्वपूर्ण निर्णय होंगे, अनेक विषयों पर चर्चा होगी और हम सबका अनुभव है कि लोकसभा में जितनी ज्यादा चर्चा होती है जितनी गहन चर्चा होती है, जितनी विविधताओं से भरी चर्चा होती है उतना सदन को भी, विषय-वस्तु को भी और देश को भी बहुत लाभ होता है।
इस बार भी उस महान परम्परा में हम सभी सांसद मिल करके value addition करेंगे, ऐसा मेरा विश्वास है। कोरोना से बनी जो परिस्थिति है उसमें जिन सतर्कताओं के विषय में सूचित किया गया है, उन सतर्कताओं का पालन हम सबको करना ही करना है। और ये भी साफ है जब तक दवाई नहीं तब तक कोई ढिलाई नहीं। हम चाहते हैं कि बहुत ही जल्द से जल्द दुनिया के किसी भी कोने से वैक्सीन उपलब्ध हो, हमारे वैज्ञानिक जल्द से जल्द सफल हों और दुनिया में हर किसी को इस संकट में से बाहर निकालने में हम कामयाब हों।
इस सदन की और भी एक विशेष जिम्मेदारी है और विशेष करके इस सत्र की विशेष जिम्मेदारी है, आज जब हमारी सेना के वीर जवान सीमा पर डटे हुए हैं, बड़ी हिम्मत के साथ, जज्बे के साथ, बुलंद हौसलों के साथ दुर्गम पहाड़ियों में डटे हुए हैं, और कुछ समय के बाद वर्षा भी शुरू होगी। जिस विश्वास के साथ वो खड़े हैं, मातृभूमि की रक्षा के लिए डटे हुए हैं, ये सदन भी, सदन के सभी सदस्य एक स्वर से, एक भाव से, एक भावना से, एक संकल्प से संदेश देंगे- सेना के जवानों के पीछे देश खड़ा है, संसद और सांसद सदस्यों के माध्यम से खड़ा है। पूरा सदन एक स्वर से देश के वीर जवानों के पीछे खड़ा है; ये बहुत ही मजबूत संदेश भी ये सदन देगा, सभी माननीय सदस्य देंगे। ऐसा मेरा पूरा विश्वास है। मैं आपसे भी आग्रह करूंगा कि कोरोना के कालखंड में आपको पहले की तरह मुक्ति से सब जगह पर जाने का अवसर नहीं मिलेगा, अपनों को खुद जरूर संभालना दोस्तों। खबरें तो मिल जाएंगी, आपके लिए कोई मुश्किल काम नहीं है, लेकिन खुद को जरूर संभालना, ये मेरी आपको personal प्रार्थना है।
Thank You दोस्तों।
प्रधानमंत्री कार्यालय
प्रधानमंत्री श्री नरेन्द्र मोदी ने गणितज्ञ डॉ. वशिष्ठ नारायण सिंह के निधन पर गहरा शोक व्यक्त किया
प्रधानमंत्री श्री नरेन्द्र मोदी ने गणितज्ञ डॉ. वशिष्ठ नारायण सिंह के निधन पर गहरा शोक व्यक्त किया है।
प्रधानमंत्री ने कहा, ‘गणितज्ञ डॉ. वशिष्ठ नारायण सिंह जी के निधन के समाचार से अत्यंत दुख हुआ। उनके जाने से देश ने ज्ञान-विज्ञान के क्षेत्र में अपनी एक विलक्षण प्रतिभा को खो दिया है। विनम्र श्रद्धांजलि।’
पंचायती राज मंत्रालय
पंचायती राज मंत्रालय 1 अक्टूबर से 15 अक्टूबर 2020 तक स्वच्छता पखवाड़ा मना रहा है
पंचायती राज मंत्रालय का स्वच्छ्ता पखवाड़ा 1 अक्टूबर-15 अक्टूबर, 2020 के दौरान मनाया जा रहा है, जिसमें विशेष स्वच्छता अभियान, व्यवहार संबंधी परिवर्तन को बढ़ावा देने, स्वच्छता एवं साफ़-सफाई की आदतों में सुधार और स्वच्छता के संदेश, जिसका महत्व वर्तमान समय में कोरोनावायरस के प्रसार को रोकने के लिहाज से नए सिरे से बढ़ गया है, को फैलाने पर विशेष ध्यान दिया गया है।
इस स्वच्छ्ता पखवाड़े का उद्घाटन पंचायती राज मंत्रालय के सचिव, श्री सुनील कुमार द्वारा किया गया।श्री कुमार ने 1 अक्टूबर 2020 को नई दिल्ली के कृषि भवन में सभी अधिकारियों और कर्मचारियों को 'स्वच्छता शपथ' दिलाई। स्वच्छता शपथ दो भाषाओँ  में दिलाई गयी। इसी तरह के कार्यक्रम जीवन प्रकाश भवन और जीवन भारती भवन में भी आयोजित किये गये, जहां वर्तमान में मंत्रालय के विभिन्न विभाग/अनुभाग अवस्थित हैं।
वरिष्ठ अधिकारियों एवं कर्मचारियों ने कार्यालय परिसर तथा इमारत के आसपास के क्षेत्रों को संवारने के लिए श्रमदान में भाग लिया। स्वच्छ पखवाड़ा, जिसका महत्व/औचित्य कोविड-19 महामारी के प्रकोप को देखते हुए इस साल और भी अधिक बढ़ गया है, के बारे में कर्मचारियों को जानकारी देते हुए "नो टू प्लास्टिक" के बारे में एक अपील भी की गई। स्वच्छ्ता से संबंधित मुद्दों के बारे में जागरूकता फैलाने के लिए मंत्रालय के भीतर रणनीतिक स्थानों पर बायोडिग्रेडेबल पेपर वाले बैनर लगाये गए हैं। वर्तमान महामारी के परिदृश्य को देखते हुए उपयुक्त स्वच्छता बनाए रखने के लिए हाउसकीपिंग के कर्मचारियों के बीच अच्छी गुणवत्ता वाले मास्क और दस्ताने आदि वितरित किये गये।
मंत्रालय ने राज्य/केंद्रशासित प्रदेशों के पंचायती राज विभाग से सामाजिक दूरी तथा अन्य निवारक उपायों का पालन करते हुए और व्यापक स्वच्छता, सकारात्मक व्यवहार परिवर्तनों, कोविड-19 महामारी परिदृश्य के दौरान हाथ की अच्छी तरह साफ़–सफाई और मास्क लगाने संबंधी शिष्टाचार को बढ़ावा देने, प्लास्टिक का उपयोग बंद करने, कचरे को घटाने आदि पर ध्यान देते हुए स्वच्छता पखवाड़ा की गतिविधियों में सक्रिय रूप से हिस्सेदारी करने और उसमें पंचायती राज संस्थानों की भागीदारी सुनिश्चित करने अनुरोध किया है। स्वच्छ पखवाड़े के दौरान पूरे पंचायती राज नेटवर्क के ठोस एवं सामूहिक प्रयासों की वजह से पूर्ण स्वच्छता और कोविड -19 के प्रसार को नियंत्रित करने के देश के प्रयासों में सकारात्मक परिणाम दिखाई देंगे।
श्रम और रोजगार मंत्रालय
रोजगार की स्थिति में सुधार
सितंबर 2021 के दौरान ईपीएफओ में 15.41 लाख निवल ग्राहक जोड़े गए
एलएफपीआर , डब्ल्यूपीआर  और यूआर  संकेतक बताते हैं कि पीएलएफएस आंकड़ों के अनुसार पिछले कुछ वर्षों में रोजगार की स्थिति में काफी सुधार हुआ है।
15 साल और उससे अधिक उम्र के व्यक्तियों के लिए श्रम बल भागीदारी दर, वर्ष 2019-20 में उल्लेखनीय रूप से बढ़कर 53.5 फीसदी हो गई। इससे पहले यह आंकड़ा 2017-18 में 49.8 फीसदी और 2018-19 में 50.2 फीसदी था। ये आंकड़े एक सकारात्मक पहलू की ओर संकेत करते हैं कि बड़ी संख्या में लोग राष्ट्र की श्रम शक्ति  के दायरे में आ रहे हैं।
वहीं, बेरोजगारी दर 2017-18 में 6.0 फीसदी और 2018-19 में 5.8 फीसदी की तुलना में घटकर 4.8 फीसदी हो गई है। यह इस बात को दिखाता है कि बेरोजगार व्यक्तियों की संख्या में काफी कमी आई है।
इन आंकड़ों में आगे यह दिखाया गया है कि डब्ल्यूपीआर भी 2017-18 के 46.8 फीसदी और 2018-19 के 47.3 फीसदी से बढ़कर 50.9 फीसदी हो गया है। ये आंकड़े बताते हैं कि पिछले कुछ वर्षों की तुलना में अब 15 साल और उससे अधिक उम्र के ज्यादा व्यक्ति कार्यरत हैं।
20 जून, 2021 को प्रकाशित ईपीएफओ के अनंतिम पेरोल  आंकड़े इस बात को रेखांकित करते हैं कि कोविड-19 महामारी के बावजूद, वित्तीय वर्ष 2020-21 में कुल 77.08 लाख निवल ग्राहकों को जोड़ा गया है। यह संख्या पिछले वर्ष यानी 2019-20  के लगभग बराबर है। वहीं, यह देखा गया है कि अप्रैल और मई, 2020 को छोड़कर 2020-21 के प्रत्येक महीने में निवल पेरोल में बढोतरी हुई है।
यहां इसका उल्लेख करना भी सही होगा कि अप्रैल और मई, 2020 के दौरान लॉकडाउन प्रतिबंधों के चलते अधिकांश आर्थिक गतिविधियां ठप्प थीं। हालांकि, जून 2020 से चरणबद्ध तरीके से आर्थिक गतिविधियों शुरू करने के साथ, इसके बाद के महीनों में निवल पेरोल डेटा में बढ़ोतरी देखी जा सकती है। 20 नवंबर, 2021 को प्रकाशित ईपीएफओ के अनंतिम पेरोल डेटा के मुताबिक ईपीएफओ ने सितंबर, 2021 में लगभग 15.41 लाख निवल ग्राहक जोड़े हैं।
कर्मचारी भविष्य निधि और विविध प्रावधान अधिनियम, 1952 के तहत कर्मचारी भविष्य निधि  एक अनिवार्य बचत योजना है। यह हर एक प्रतिष्ठान को कवर करता है, जिसमें इस अधिनियम में प्रदत्त कुछ शर्तों और छूटों के अधीन 20 या उससे अधिक व्यक्ति कार्यरत हैं। चूंकि इसके ग्राहकों को अधिनियम में प्रदान किए गए कुछ अधिकार मिलते हैं, इसलिए इस योजना की सदस्यता लेने वाले सदस्यों की संख्या औपचारिक क्षेत्र में रोजगार के स्तर को लेकर एक विचार प्रदान करती है।
|
||
|
निवल पेरोल 
|
|
वर्ष/महीना
|
|
पुरुष
|
|
महिला
|
|
कुल
|
|
2018-19
|
|
48,83,757
|
|
13,05,172
|
|
61,12,223
|
|
2019-20
|
|
62,73,841
|
|
15,93,614
|
|
78,58,394
|
|
2020-21
|
|
63,13,635
|
|
13,98,080
|
|
77,08,375
|
|
April 2021
|
|
6,13,384
|
|
1,93,803
|
|
8,06,765
|
|
May 2021
|
|
4,31,423
|
|
1,30,976
|
|
5,62,216
|
|
June 2021
|
|
7,85,524
|
|
1,86,039
|
|
9,71,244
|
|
July 2021
|
|
9,81,733
|
|
2,49,319
|
|
12,30,696
|
|
August 2021
|
|
10,93,575
|
|
2,66,834
|
|
13,60,122
|
|
September 2021
|
|
12,14,786
|
|
3,26,825
|
|
15,41,396
सूक्ष्म, लघु एवं मध्यम उद्यम मंत्रालय
नितिन गडकरी ने स्फूर्ति योजना के तहत क्लस्टर्स बनाने के संबंध में दो दिन की कार्यशाला का नई दिल्ली में उद्घाटन किया
केन्द्रीय सूक्ष्म, लघु और मध्यम उद्यम मंत्री श्री नितिन गडकरी ने स्फूर्ति योजना  के तहत पारंपरिक शिल्पकारों के लिए क्लस्टर बनाने के संबंध में आज यहां एक दो दिवसीय कार्यशाला का उद्घाटन किया। यह कार्यशाला नई दिल्ली स्थित डॉ. अम्बेडकर अंतर्राष्ट्रीय केन्द्र में आयोजित की गई है। इस अवसर पर एमएसएमई राज्य मंत्री श्री प्रताप चन्द्र सारंगी भी उपस्थित थे। श्री गडकरी ने दीप प्रज्ज्वलित कर कार्यशाला का उद्घाटन किया। इस कार्यशाला का उद्देश्य हितधारकों को समयबद्ध तरीके से क्लस्टर्स बनाने की योजना तैयार करने के संबंध में प्रशिक्षित करना है ताकि सरकार के प्रयासों का लाभ जल्दी-से-जल्दी लाभार्थियों को मिल सके, उनकी उत्पादन गुणवत्ता बढ़ सके और उनकी आय में इजाफा हो सके। अनुमान है कि स्फूर्ति योजना से संबद्ध करीब 400 संगठन इस दो दिन की कार्यशाला में वीडियो कॉन्फ्रेंसिंग के जरिए अथवा स्वयं उपस्थित होकर भाग लेंगे। इस कार्यशाला में स्फूर्ति क्लस्टर्स के सफलतापूर्वक लागू किए जाने के संबंध में कुछ केस स्टडीज पर भी चर्चा होगी।
इस अवसर पर अपने संबोधन में श्री गडकरी ने स्फूर्ति के तहत 5,000 क्लस्टर्स बनाने का लक्ष्य तय किया। इस समय ऐसे 394 स्वीकृत क्लस्टर्स हैं। उन्होंने कहा कि “इस व्यवस्था को डिजिटलाइज किया जाए तथा समयबद्ध, नतीजा देने वाली, पारदर्शी और भ्रष्टाचार मुक्त बनाया जाए ”। उन्होंने कहा कि देश के सकल घरेलू उत्पादन में एमएसएमई क्षेत्र का योगदान बढ़ाकर 40 प्रतिशत किया जाना चाहिए। उन्होंने यह भी बताया कि एमएसएमई क्षेत्र ने अब तक देश में 11 करोड़ लोगों को नौकरियां प्रदान की हैं। उन्होंने एमएसएमई मंत्रालय की इस बात के लिए प्रशंसा की कि उसने तीन माह की समयावधि तय कर आवेदनों की छंटनी और मंजूरी/नामंजूरी दिया जाना तय किया। उन्होंने कहा कि किसी भी कार्य में विलंब किए जाने के तौर-तरीकों को अब छोड़ देना होगा। श्री गडकरी ने “ हितधारकों के बीच समुचित सहयोग, सहकार और संपर्क कायम करने पर जोर दिया।“
श्री गडकरी ने इस बात पर जोर दिया कि “हर जिले में खादी ग्रामोद्योग और ग्रामीण उद्योगों की एक न एक शाखा जरूर होनी चाहिए और इनका कारोबार मौजूदा 88,000 करोड़ रुपये से बढ़कर 5 लाख करोड़ रुपये तक ले जाया जाना चाहिए।“ उन्होंने कहा कि “सभी योजनाओं का आकलन इस आधार पर किया जाना चाहिए कि उन्होंने कितने रोजगार अवसर पैदा किए और कितने लोगों के जीवनस्तर में सुधार किया।“
इस अवसर पर अपने संबोधन में एमएसएमई राज्य मंत्री श्री प्रताप चन्द्र सारंगी ने कहा कि “आत्मनिर्भर भारत के लक्ष्य को प्राप्त करने के लिए देश को प्रतिस्पर्धात्मक गति को आत्मसात करना होगा।‘ उन्होंने कहा कि “हर गांव में ऐसे क्लस्टर्स स्थापित किए जाने चाहिए और सभी संबद्ध एजेंसियों की इच्छा शक्ति और तकनीकी उन्नति इसे संभव बना सकती है “। उन्होंने कहा कि “हमें राष्ट्र प्रथम की भावना रखते हुए ऐसी दीर्घकालिक प्रौद्योगिकियों का इस्तेमाल करना चाहिए जिनसे हर किसी को लाभ हो।“
आज की तारीख तक स्फूर्ति योजना के तहत 394 क्लस्टर्स को मंजूरी दी जा चुकी है जिनमें से 93 कामकाज कर रहे हैं और भारत सरकार की 970.28 करोड़ रुपये की सहायता से 2.34 लाख लाभार्थियों को मदद कर रहे हैं। इस योजना के तहत जिन क्षेत्रों में काम किया जाता है उनमें हस्तशिल्प, हथकरघा, खादी, वस्त्र, कॉयर , बांस, कृषि प्रसंस्करण, शहद आदि शामिल हैं।
स्वास्थ्य एवं परिवार कल्याण मंत्रालय
कोविड-19 अपडेट
एक दिन में अब तक के सबके अधिक 1.33 करोड़ लोगों को टीके लगाए गए
राष्ट्रव्यापी टीकाकरण अभियान के तहत अभी तक 65.41 करोड़ टीके लगाये जा चुके हैं
अगस्त माह में 18.30 करोड़ से अधिक टीके लगाए गए
पिछले 24 घंटों के दौरान भारत में 41,965 नए मामले सामने आए
सक्रिय मामले कुल मामलों के 1.15 प्रतिशत हैं
भारत में वर्तमान में 3,78,181 सक्रिय मामले हैं
वर्तमान में रिकवरी दर 97.51 प्रतिशत है
पिछले 24 घंटों के दौरान 33,964 रोगी स्वस्थ हुए, देश भर में अभी तक कुल 3,19,93,644 मरीज स्वस्थ हुए
साप्ताहिक पॉजिटिविटी दर वर्तमान में 2.58 प्रतिशत है; पिछले 68 दिनों से 3 प्रतिशत से कम है
दैनिक पॉजिटिविटी दर 2.61 प्रतिशत है
अभी तक कुल 52.31 करोड़ जांचें की जा चुकी हैं
विज्ञान एवं प्रौद्योगिकी मंत्रालय
जापान में मैटिरियल अनुसन्धान के लिए भारतीय बीमलाइन का तीसरा चरण प्रारम्भ, यह चरण औद्योगिक अनुप्रयोग अनुसन्धान पर केन्द्रित होगा
मैटिरियल अनुसन्धान के लिए भारत जापान वैज्ञानिक एवं तकनीकी सहयोग के तत्वावधान में स्थापित भारतीय बीमलाइन का तीसरा चरण इस महीने की 23 तारीख को शुरू हुआI यह चरण औद्योगिक अनुप्रयोग अनुसन्धान पर केन्द्रित होगाI
तीसरे चरण की शुरुआत जापान में भारतीय राजदूत श्री संजय कुमार वर्मा और इंस्टीटयूट ऑफ़ मैटिरियल स्ट्रक्चर साइंस के निदेशक डॉ. कोसुगी नोबुहिरो के बीच समझौते के एक ज्ञापन पर हस्ताक्षर किए जाने के साथ ही इस तीसरे चरण की शुरुआत हुई हैI
इस चरण में मैटिरियल रिसर्च में आधुनिकतम एक्स-रे प्रविधियों में प्रशिक्षण देने के लिए भारत से जाने वाले युवा शोधार्थियों की संख्या बढ़ाई जाएगीI इसके अलावा अधिक से अधिक शोधार्थियों को पहले से अधिक बीमसमय देने के लिए प्रयास किए जाएंगेI इस समय इस प्रक्रिया के लिए आवेदन करने वाले शोधार्थियों में से मात्र 50 प्रतिशत को ही बीमटाइम मिल पाता है I
भारतीय बीमलाइन का निर्माण और अनुरक्षण साहा इंस्टीटयूट ऑफ़ न्यूक्लियर फिजिक्स , कोलकाता और जवाहर लाल नेहरु आधुनिक वैज्ञानिक अनुसंधान केंद्र , बैगलुरु ने विज्ञानं एवं प्रौद्योगिकी विभाग के नैनो मिशन के सहयोग से जापान के हाई इनर्जी ऐसिलिरेटर रिसर्च ऑर्गेनाइजेशन  की सिन्क्रोत्रोन लाईट सोर्स फोटोन फैक्ट्री में किया हैI
इस भारत जापान वैज्ञानिक एवं तकनीकी सहयोग परियोजना की शुरुआत विज्ञानं एवं प्रौद्योगिकी विभाग  और केईके के बीच 24 जुलाई 2007 को हुई थीI पहले चरण  में पीएफ के अंतर्गत एसआईएनपी में एक एक्स-रे बीमलाइन का निर्माण हुआ था I पिछले कई सालों से इस अवसंरचना ने भारतीय वैज्ञानिकों को भारी मात्रा में उत्कृष्ट कोटि की बीमलाइन उपलब्ध करवाई है जिससे वे नैनो मैटिरियल सहित अद्यतन एवं आधुनिकतम पदार्थों  के क्षेत्र में अव्वल दर्जे का शोध करने में सक्षम हो सके हैंI
अभी तक देशभर में 45 भारतीय संस्थानों ने इस सुविधा का प्रयोग करते हुए अंतर्राष्ट्रीय स्तर की सर्वश्रेष्ठ वैज्ञानिक शोध पत्रिकाओं में अपने शोध प्रपत्र प्रकाशित करवाए हैंI दूसरे चरण  में जेएन सीएएसआर और एसआईएनपी ने इससे भी उच्च कोटि की बीमलाइन का विकास किया ताकि भारतीय बीमलाइन संचालन की विभिन्न प्रविधियों का उपयोग भारतीय उपयोगकर्ताओं द्वारा किया जा सकेI
इसके लिए जरुरी योजना को एक समझौता ज्ञापन के माध्यम से अप्रैल 2015 से मार्च 2016 की अवधि के लिए एक वर्ष का विस्तार दिया गया, जिसका उल्लेख प्रधानमंत्री श्री नरन्द्र मोदी जी की 30 अगस्त-03 सितम्बर 2014 के दौरान सम्पन्न जापान यात्रा के दौरान जारी संयुक्त वक्तव्य में भी किया गया थाI जापान के त्सुकुबा स्थित हाई इनर्जी ऐसिलिरेटर रिसर्च ऑर्गेनाइजेशन  में भारतीय बीमलाइन के सफल संचालन को एक सहकारी फ्लैगशिप प्रक्रिया के रूप में स्वीकृति देते हुए दोनों पक्षों ने स्ट्रक्चरल मैटिरियल विज्ञानं के क्षेत्र में सहयोग को और आगे बढाने के निर्णय की घोषणा की थी ताकि आधुनिकतम पदार्थों  के अध्ययन का दूसरा चरण शुरू किया जा सकेI अब इस सहयोग को तीसरे चरण में बढ़ा दिया गया है I
विद्युत मंत्रालय
केंद्रीय विद्युत व नवीन एवं नवीकरणीय ऊर्जा मंत्री श्री आर के सिंह और जलवायु के लिए अमेरिकी राष्ट्रपति के विशेष दूत श्री जॉन केरी के बीच टेलीफोन पर बातचीत
भारत उर्वरक और परिशोधन में हरित हाइड्रोजन के उपयोग के लिए अनुमति को प्रस्तावित कर रहा है
भारत 4000 मेगावाट क्षमता के इलेक्ट्रोलाइजर और 4000 मेगावाट घंटा क्षमता की बैटरी ऊर्जा भंडारण प्रणाली के लिए बोली लगाने की योजना बना रहा है
श्री जॉन केरी ने निर्माणाधीन 63 गीगावाट और बोलियों के अधीन 25 गीगावाट साथ 146 गीगावाट नवीकरणीय ऊर्जा के उत्पादन की उपलब्धियों को प्राप्त करने पर भारत को बधाई दी है। वहीं केंद्रीय मंत्री आर के सिंह ने श्री केरी को हरित हाइड्रोजन में एक वैश्विक नेता के रूप में उभरने की भारत की योजना के बारे में जानकारी दी।
भारत उर्वरक और परिशोधन में हरित हाइड्रोजन के उपयोग के लिए अनुमति को प्रस्तावित कर रहा है। यह धूसर  हाइड्रोजन को हरित हाइड्रोजन से बदलने की दिशा में सरकार की प्रतिबद्धता का हिस्सा है। यह बात केंद्रीय विद्युत व नवीन एवं नवीकरणीय ऊर्जा मंत्री  श्री आर के सिंह ने कल शाम यहां जलवायु  पर अमेरिकी राष्ट्रपति के विशेष दूत श्री जॉन केरी के साथ टेलीफोन पर बातचीत में कही।
श्री सिंह ने अमेरिकी राष्ट्रपति के दूत का ध्यान इस बात की ओर दिलाया कि माननीय प्रधानमंत्री श्री नरेन्द्र मोदी पर्यावरण को सबसे अधिक महत्व देते हैं। उन्होंने श्री जॉन केरी को सुझाव दिया कि भारत और अमेरीका विद्युत और प्रौद्योगिकी के लिए नवाचारों के क्षेत्रों में मिलकर काम कर सकते हैं. इसके अलावा उन्होंने नवीकरणीय ऊर्जा के भंडारण की लागत को कम करने की आवश्यकता को भी रेखांकित किया। भारत 4000 मेगावाट घंटा की बैटरी भंडारण के लिए बोलियां आमंत्रित करने की प्रक्रिया में है।
मंत्री ने श्री केरी को हाल ही में स्थापित सौर और पवन में भारत के 100 गीगावाट की क्षमता पार करने की उपलब्धि के बारे में बताया। उन्होंने कहा कि अगर हम जल विद्युत क्षमता को भी इसमें जोड़ दें तो कुल स्थापित नवीकरणीय क्षमता 147 मेगावाट है। इसके अलावा 63 गीगावाट नवीकरणीय क्षमता निर्माणाधीन है जो भारत को नवीकरणीय क्षमता वृद्धि के मामले में सबसे तेजी से बढ़ने वाले देशों में से एक बनाती है।
श्री सिंह ने श्री केरी को यह भी बताया कि लागत प्रतिस्पर्धी हरित हाइड्रोजन उत्पादन को सक्षम बनाने के लिए राष्ट्रीय हाइड्रोजन ऊर्जा मिशन शुरू किया गया है। उन्होंने आगे कहा कि भारत ईंधन के रूप में हाइड्रोजन के व्यावहारिक उपयोग को लेकर राह बनाने के लिए अगले 3-4 महीनों में हरित हाइड्रोजन के लिए प्रतिस्पर्धी बोलियां आयोजित करेगा। भारत 4000 मेगावाट इलेक्ट्रोलाइजर क्षमता के लिए बोली लगाने पर विचार कर रहा है। अन्य देशों को लागत कम करने के लिए अधिक इलेक्ट्रोलाइजर संयंत्रों के साथ आगे आने की जरूरत है।
यह सुझाव दिया गया कि भारत और अमरीका को बैटरी ऊर्जा भंडारण के लिए सहयोग  सामग्री को सुरक्षित करने को लेकर लिथियम के लिए एक वैकल्पिक आपूर्ति श्रृंखला स्थापित करने पर काम करना चाहिए। ऊर्जा परिवर्तन पर चर्चा को आगे बढ़ाने के लिए श्री सिंह और श्री केरी के जल्द ही मिलने की संभावना है।
संचार एवं सूचना प्रौद्योगिकी मंत्रालय
लॉकडाउन की अवधि के दौरान अब तक पीओएसबी  के माध्यम से 34 लाख लेन-देन और आईपीपीबी  के माध्यम से 6.5 लाख लेन देन
लॉकडाउन की अवधि के दौरान 31.03.2020 तक डाकघरों में पीओएसबी  के माध्यम से 34 लाख लेन-देन और आईपीपीबी  के माध्यम से 6.5 लाख लेन देन हुए।
स्पीड पोस्ट पंजीकृत पत्रों, पार्सल्स और मनी ऑर्डर्स सहित लगभग 2 लाख लेखादेय डाक प्रेषित की गई।
मोबाइल डाकघर आवश्यक डाक और वित्तीय सेवाएं प्रदान करने के लिए केरल, तेलंगाना, उत्तर प्रदेश, दिल्ली और कुछ अन्य सर्कल्स में काम कर रहे हैं।इन मोबाइल डाकघरों के मार्ग आवश्यकताओं के आधार पर तय किए जाते हैं।
डाक विभाग विभिन्न संगठनों के अनुरोध के अनुसार वेंटिलेटर, कोविड -19 टेस्ट किट और अन्य चिकित्सा उपकरणों को भीकार्गो एयरलाइंस और स्वयं के मेल मोटर नेटवर्क का उपयोग करके देश भर में चयनित स्थानों से गंतव्यों तक पहुंचा रहा है। सर्कल्स इन सेवाओं की पेशकश करने के लिए राज्य के अधिकारियों के संपर्क में हैं। ओडिशा राज्य चिकित्सा निगम और गुजरात राज्य चिकित्सा निगम के लिए वेंटिलेटर पुडुचेरी सेडाक नेटवर्क के माध्यम से भेजे गए। ऑनलाइन दवा कंपनी netmeds.com और ई-कॉमर्स कंपनी एमेजॉन ने भी महानगरों और कुछ अन्य स्थानों में दवा और आवश्यक वस्तुओं की डिलीवरी के लिए भारतीय डाक विभाग से संपर्क किया है।
तेलंगाना सर्कल ने मेडिकल किट्स के वितरण के लिए स्वास्थ्य विभाग के साथ समझौता किया है। गुजरात सर्कल ने भारतीय औषधि विनिर्माण संघ  के साथ साझेदारी के तहत सूरत, भरूच, वलसाड, राजकोट, जयपुर, पुणे और कोलकाता को चिकित्सा आपूर्ति और आवश्यक दवाओं की खेप पहुंचायी है।
कोलकाता से सिलीगुड़ी, रांची और पटना तक दवाएं सड़क परिवहन नेटवर्क द्वारा पहुंचायी गई है।
विधवाओं को लाभ के भुगतान से संबंधित गुजरात सरकार की गंगा स्वरूप योजना के लिएगुजरात सर्कल ने विधवा लाभार्थियों कोइस प्रकार के भुगतान सुनिश्चित करने के लिए ग्रामीण और अर्ध-शहरी क्षेत्रों में एक व्यापक तंत्र तैयार किया है। 4 लाख डाकघर बचत बैंक खातों में 51 करोड़ की राशि जमा की गई है और इसका संवितरण 3 अप्रैल से शुरू होगा। तेलंगाना सर्कल भी वृद्धों, दिव्यांगों और विधवा पेंशन लाभार्थियों के लिएराज्य सरकार की एएसएआरएसामाजिक सुरक्षा योजना के तहत 509 करोड़ रुपये की राशि का संवितरणकरेगा।
जरूरतमंदों तक खाद्य पदार्थ और सूखा राशन पहुंचाने में लॉजिस्टिक सहायता के लिए सर्कल विभिन्न जिला प्रशासनों और गैर सरकारी संगठनों के साथ साझेदारी कर रहे हैं।
सर्कलों ने नियंत्रण कक्ष के लिए पंचायत सचिव, टेलीमेडिसिन केंद्रों, ग्राम अधिकारियों और स्वास्थ्य निरीक्षकों जैसे सार्वजनिक प्रतिनिधियों और ग्राहकों के व्यक्तिगत अनुरोधों को पहुंचाने में तेजी लाने के लिएटेलीग्राम समूह और हेल्पलाइन नंबर बनाए हैं। विभाग अपने ट्विटर सेवा हैंडल पर प्राप्त हो रहे दवाओं और आवश्यक वस्तुओं के प्रेषित करनेसंबंधी अनुरोधों पर कार्य कर रहा है। इन अनुरोधों को शीघ्र पूरा करने और कम से कम समय के भीतर डिलीवरी सुनिश्चित करने के लिए हरसंभव प्रयास किए जा रहे हैं।

दवाओं के स्पीड पोस्ट पार्सलडॉ. राजगोपाल त्रिवेंद्रम इंस्टीट्यूट ऑफ पैलिएटिव साइंस, रीजनल कैंसर सेंटर त्रिवेंद्रम और कुछ अन्य अस्पताल प्राधिकारियों तक पहुंचाएं गए।
कटक में डाकिये द्वारा दवाएं और आवश्यक सामग्रीपहुंचाई जा रही है।
अहमदाबाद और भुवनेश्वर के लिए वेंटिलेटर पुडुचेरी से बुक किए गए।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 36.13 करोड़ डोज लगाई गई हैं।
पिछले 24 घंटों में भारत में 43,733 नये मामले दर्ज हुये।
भारत में सक्रिय मामले कम होकर 4,59,920 तक पहुंचे।
कुल मामलों में सक्रिय मामले 1.5 प्रतिशत हैं।
अब तक पूरे देश में कुल 2,97,99,534 मरीज स्वस्थ हुये।
पिछले 24 घंटों के दौरान 47,240 मरीज स्वस्थ हुये।
पिछले लगातार 55वें दिन दैनिक नये मामलों की तुलना में दैनिक रिकवरी अधिक रही।
रिकवरी दर बढ़कर 97.18 प्रतिशत पहुंची।
साप्ताहिक पॉजिटिविटी दर पांच प्रतिशत से नीचे कायम। वर्तमान में यह 2.39 प्रतिशत है।
दैनिक पॉजिटिविटी दर 2.29 प्रतिशत है, जो लगातार 16वें दिन तीन प्रतिशत से कम पर कायम है।
जांच क्षमता में उल्लेखनीय वृद्धि के साथ, अभी तक कुल 42.33 करोड़ से अधिक जांचें की जा चुकी हैं।
प्रधानमंत्री कार्यालय
प्रधानमंत्री ने राष्ट्रमंडल खेल 2022 में टेबल टेनिस स्पर्धा में स्वर्ण पदक जीतने पर जी. साथियान, हरमीत देसाई, शरत कमल और सानिल शेट्टी को बधाई दी
प्रधानमंत्री श्री नरेन्द्र मोदी ने बर्मिंघम में राष्ट्रमंडल खेल 2022 में टेबल टेनिस में स्वर्ण पदक जीतने पर जी. साथियान, हरमीत देसाई, शरत कमल और सानिल शेट्टी को बधाई दी है।
एक ट्वीट में प्रधानमंत्री ने कहा;
'टेबल टेनिस में शानदार खबर। जी. साथियान, हरमीत देसाई, शरत कमल और सानिल शेट्टी की टीम को राष्ट्रमंडल खेलों में स्वर्ण पदक जीतने पर बधाई। इस टीम ने कौशल और प्रतिबद्धता के मामले में ऊंचे मानदंड कायम किए हैं। भविष्य के लिए शुभकामनाएं।'
एमजी/एएम/एएस
(